Moskus påkjørt og drept av toget
MMS/SMS: 2200 E-post: 2200@vg.no Tlf: 22 00 00 00 Politiet i Sør-Trøndelag mottok melding om påkjørselen ved 19.30-tiden lørdag. - Det stemmer: Et tog har rett og slett kjørt på en moskus som sto på jernbanelinjen, sier operasjonsleder i Sør-Trøndelag politidistrikt Bjørn Handegard, til VG. Ifølge Handegard var toget fra NSB på vei fra Trondheim til Oslo. Toget skal ha kjørt på moskusen ved Kongsvoll stasjon, hvor toget kun stopper ved anmodning fra passasjerer. Dyret skal ha omkommet momentant. - Det står i loggen at dyret er omkommet ved påkjørsel. Toget er nok uskadet og fortsetter mot Oslo. Vi har ingen opplysninger om nedsatt fart, forsinkelse eller slike ting, sier Handegard. Moskus er et vanlig syn i Dovrefjellet, og dette er ikke første gang et dyr dør etter påkjørsel. I 2011 omkom en moskus etter å ha blitt påkjørt i en tunnel på Raumabanen øverst i Romsdalen. Tord Bretten i Statens naturoppsyn, som fører tilsyn med moskusstammen i Norge, var på pletten for å ta hånd om det store dyret. - Første melding tydet på at moskusen var i live, men vi så at det var dødt da vi kom til stedet. Det var en voksen moskusokse på rundt 400 kilo i levende vekt, sier Bretten. Før kalving består stammen som holder til på Dovrefjell av cirka 250 dyr. - Hvert år dør det mellom fem og ti dyr på grunn av togpåkjørsel. Dette er det tredje dyret i år, sier Bretten, og forklarer hvorfor dyrene havner på jernbaneskinnene. - Årsaken er at det er vinter på fjellet og vår nedi dalen, og da er det veldig mange som flokker ned til hvor toget går. Direktoratet for naturforvaltning er også varslet om hendelsen. Viltnemnda er på tur til stedet f or å ta hånd om dyret. - OPS STPD (@politiOpsSTPD) May 3, 2014
En moskus måtte bøte med livet da den ble påkjørt av et tog ved Kongsvoll stasjon langs Dovrebanen.